Inception

Inception (bıwane: insepşın), yew filmê aksiyonio. Serra 2010ine de kewto vizyon. Senaryoê xo hetê Christopher Nolani ra nusiyao u ancia hetê ey ra idare biyo. Kaykerdoğê ke rolê serêni de, Leonardo DiCaprio, Ken Watanabe, Joseph Gordon-Levitt, Marion Cotillard, Ellen Page, Tom Hardy, Cillian Murphy, Tom Berenger, u Michael Caineê. 

DiCaprio, film de rolê "Dom Cobb"i de kay keno, u yew dızdo ke mezgê qurbananê xo ra malumat tıreno u fikranê newiyan keno mezgê inan, wexto ke ê hewn derê. Cobb wayirê dı domanano, la nêşeno domananê xo bıvêno, çımke seba karê xo inan ra dûrio. Rocê, cı rê yew teklif yeno ke no teklif Cobbi rê şanso peyêno, seba ke şêro keyey xo u domananê bıvêno. Teklif ra gore, gani Cobb cıkewo mezgê yew merdumi u fıkranê ey bıvurno, wexto ke o merdum hewn dero.

Kategoriye:Filmê İngılızki
Kategoriye:Filmê Dewletanê Amerikayê Yewbiyayeyan
Kategoriye:Filmi